قلب

دٮل یا قلب اتا اصلی اندام نوم هسته که خله جاندارونِ زندگی ونه جا دَوِسته هسه. قلب کار این هسته که خون ره تن دله پؤمپاژ هاکنه تا اینتی جاندارِ تن جه انرجی برسنه. قلب مدام کار کنده و ونه هرستائن نوم ره سکته گنه. البته ونه کار هاکردن سرعت تونده کم‌ته-ویشته بوو. زمونی که آهسته‌ته کار کنده، انرجی هم کم‌ته مصرف وونه، مثلاً بخاتن گدر. زمونی هم که ویشترین سرعت ره دارنه و تالپه-تالپه کنده، ویشترین انرجی مصرف وونه، مثلاً ورزش گدر. سن-سال و هیکل هم اینتا سرعتِ سر تأثیر إلنه.

قدیم طبیبون خال کردنه که آدمیِ تن دِتا مرکز دارنه که مغز و قلب هستنه و همین‌سه اتا ره آدمیِ عقل و مادیاتِ مرکز دونستنه و قلب ره گتنه احساسات و غیرمادی چیونِ جاجیگاه هسه و حتا روح خنه دونستنه. خله فرهنگون دله هنتا «دِل» ره آدمِ عشق و دیگه احساساتِ مرکز إشناسنّه.

 منابع 

رج:بدن